# 我是歌手 (第三季)

| 我是歌手 第三季 *I Am a Singer 3* |
| --- |
| 《我是歌手》第三季片頭 |
| 類型 | 真人騷音樂類比賽 |
| 格式 | 季播電視節目 |
| 總導演 | 洪濤 |
| 導演 | 都艷 |
| 主持 | 古巨基（第一期至第七期） 孫楠（第八期至第十一期、突圍賽） 汪涵（總決賽） 沈夢辰（2015巔峰會） |
|  |
| 音樂總監 | 梁翹柏 |
| 參賽人數 | 13 |
| 冠軍 |  韓紅 |
| 亞軍 |  李健 |
| 季軍 |  鄭淳元 |
|  |
| 國家／地區 |  中國大陸 |
| 語言 | 國語 |
| 字幕 | 簡化字 |
| 集數 | 14 |
| 每集長度 | 120分鐘 |
| 製作 |
| 出品人 | 呂煥斌 |
| 總監制 | 張華立 |
| 監製 | 李浩、周雄 |
| 拍攝地 | 湖南衛視1200m2演播廳（競演舞台） 湖南衛視400m2演播廳（歌手休息區） |
| 機位 | 多機位 |
| 製作公司 | HBS |
| 播映
  |
| 首播頻道 | 湖南衛視 |
| 圖像制式 | SDTV 576i HDTV 1080i |
| 聲音制式 | 立體聲（直播部分係杜比5.1） |
| 播出日期 | 2015年1月2號 (2015-01-02)—4月3號 (2015-04-03) |
| 播出時間 | 逢星期五 22:00－00:00 |
|  |
| 附加資料 |
| 拍攝日期 | 2014年12月20號—2015年4月3號 |
| 季度年表 |
|

|  |  |  |
| --- | --- | --- |
| 我是歌手2 （2014年） | **我是歌手3** （2015年） | 我是歌手4 （2016年） |

 |

**《我是歌手》第三季**，係中國大陸湖南衛視喺2015年第一季度播出嘅逢星期五晚後晚間檔音樂類真人騷節目，係2015湖南衛視節目巡禮重點推介嘅一檔節目，接檔節目《一年級》。節目由《我是歌手》系列節目製作人洪濤打造，音樂總監係香港資深音樂人梁翹柏，首期節目喺2014年12月20號喺湖南長沙HBS廣電中心錄製，同埋喺2015年1月2號夜晚10點首播。

《我是歌手第三季》加盟歌手依舊匯聚咗大中華地區同埋其他地區嘅知名歌手。首發歌手包括中國大陸嘅韓紅、孫楠、張靚穎、胡彥斌、香港嘅古巨基、星加坡嘅陳潔儀同臺灣嘅黃麗玲。補位歌手包括中國大陸嘅李健、韓國嘅鄭淳元同臺灣嘅蕭煌奇；踢館歌手包括中國大陸嘅李榮浩、譚維維同馬來西亞嘅李佳薇，加盟《我是歌手第三季》共13位。呢季賽制較前兩季有啲唔同，新增新生代歌手「踢館賽」，補位歌手喺踢館歌手後。

2015年3月27號夜晚，歷時三個幾月嘅《我是歌手第三季》落下帷幕，最終韓紅贏咗其他參賽歌手，攞咗《我是歌手第三季》歌王，李健攞亞軍、鄭淳元攞季軍。

## 賽制

### 賽制詳情

第三季嘅賽制升級做「2+1」嘅全新模式。「2」代表同前兩季一樣嘅排位賽同淘汰賽，有7位歌手競演，每場都有500位觀眾聽審投票，每位聽審揀3位自己認為嗰場表現最好嘅歌手。排位賽冇淘汰，淘汰賽將淘汰一位歌手。兩場競演累計得票率最低嘅歌手將被淘汰出7人陣容。「1」代表新增嘅踢館賽，即喺淘汰賽後，在線嘅六位歌手會迎來一位新生代歌手挑戰。簡單嚟講，賽制由原來嘅兩場一輪變做三場一輪。

頭兩場競演，由7位首發歌手競演，兩場競演累計得票率最低嘅歌手將被淘汰出7人陣容。第三場競演將會係第一輪踢館賽，首位踢館歌手將會同首發六位歌手競演，如果踢館成功，喺嗰場競演贏咗一半嘅歌手，唱進前四名，加入在線歌手嘅陣容，嗰場競演排第尾嘅歌手將遭到淘汰，呢個時候第四場競演嘅歌手陣容將會係五位首發歌手、首位踢館成功歌手同首位補位歌手，而如果踢館失敗，踢館歌手將遭到淘汰，無緣接下來嘅競演，在線六位歌手將唔變到第四場同首位補位歌手競演。

喺第五場競演完成嘅時候，7人陣容無論係首位補位歌手同六位首發歌手定係首位補位歌手、首位踢館成功歌手同五位首發歌手，每位歌手都會有兩場（第四場同第五場）嘅成績，兩場競演累計得票率最低嘅歌手將被淘汰出7人陣容。喺第五期，淘汰嘅歌手可能係一位首發歌手或首位踢館歌手更或者首位補位歌手。噉樣過關嘅六位歌手就有更多嘅可能性。之後嘅賽制將依照第三、四、五場嘅競演流程循環。

《我是歌手第三季》共有七位首發歌手、三位踢館歌手同三位補位歌手。

### 踢館賽

喺保留原先嘅每兩場競演淘汰一位歌手，新嘅歌手加進來嘅賽制基礎上，新賽制設置畀優秀嘅新生代歌手挑戰（出道唔超過10年嘅歌手），提供一個一展身手嘅機會。踢館歌手喺嗰場競演赢咗一半嘅歌手，唱進前四名，就踢館成功，加入在線歌手嘅陣容，嗰場競演排第尾嘅歌手將遭到淘汰；相反踢館失敗，無緣接下來嘅競演。踢館賽嘅得票率唔會計落排位賽同淘汰賽入面，同時都唔會影響補位歌手嘅加入。喺第九期節目入面，洪濤宣佈「喺節目組經過跟專家顧問團協商後，踢館歌手同樣有資格參加突圍賽」。

踢館歌手可以喺社交網站報名參加，呢個係製作單位規定嘅踢館報名方式，金曲獎新人得主李榮浩成為首個公開報名嘅歌手。佢呢次舉動引發眾多新生代歌手報名，其中湖南衛視旗下超級女聲、快樂男聲、快樂女聲等超快系列選秀出身嘅多位歌手報名參加；而經由中國好聲音出道嘅眾位選手都群起報名，紛紛表達想參加節目嘅想法。隨後我是歌手官方微博確認，喺網絡上報名參加節目嘅歌手超過60位，將從其中抽取一位作為代表參加節目。

### 參賽歌手投票環節

呢季喺觀眾聽審投票外新增參賽歌手投票環節，令彼此之間投票揀出歌手心中比賽嘅頭三位歌手，排名唔計入比賽成績，但係得到第一嘅歌手都會得到節目嘅獎品，如：獎狀、鮮花、錦旗、獎牌等。

## 賽果

### 趨勢統計圖

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 安全 | 首位 | 第尾 | 淘汰 | 返場表演 | 踢館歌手 | 踢館成功 | 踢館失敗 | 突圍成功 | 突圍失敗 | 歌王 | 其他名次 | 退賽 |

|  | 歌手 | 播出日期 （2015年） | 平均排名 |
| --- | --- | --- | --- |
| 1月2號 | 1月9號 | 1月16號 | 1月23號 | 1月30號 | 2月6號 | 2月13號 | 2月20號 | 2月27號 | 3月6號 | 3月13號 | 3月20號 | 3月27號 |
| 第一輪 | 第二輪 | 第三輪 | 第四輪 | 突圍賽 | 總決賽 |
| 排位賽 | 淘汰賽 | 總排名 | 踢館賽 | 排位賽 | 淘汰賽 | 總排名 | 踢館賽 | 排位賽 | 淘汰賽 | 總排名 | 踢館賽 | 排位賽 | 淘汰賽 | 總排名 | 第一輪 | 第二輪 |
| 1 |  韓　紅 | 1 | 2 | 2 | 2 | 1 | 6 | 3 | 6 | 2 | 3 | 2 | 2 | 6 | 4 | 5 | — | 1 | 1  | 2.85 |
| 2 |  李　健 | — | — | — | — | 3 | 4 | 2 | 3 | 3 | 1 | 1 | 6 | 2 | 5 | 4 | 1 | 6 | 2  | 3.27 |
| 3 |  鄭淳元 | — | — | — | — | — | — | — | — | 1 | 6 | 3 | 2 | 1 | 3 | 1 | 4 | 3 | 3  | 2.88 |
| 4 |  黃麗玲 | 3 | 6 | 6 | 4 | 2 | 2 | 1 | 4 | 4 | 2 | 4 | 4 | 7 | 2 | 3 | — | 7 | — | 3.92 |
| 5 |  譚維維 | — | — | — | — | — | — | — | 1 | 5 | 5 | 5 | 1 | 4 | 6 | 7 | 2 | 2 | — | 3.25 |
| 6 |  胡彥斌 | 5 | 5 | 4 | 3 | 4 | 7 | 7 | — | — | — | — | — | — | — | — | 3 | 5 | — | 4.57 |
| 7 |  孫　楠 | 4 | 4 | 3 | 5 | 5 | 5 | 6 | 2 | 6 | 4 | 6 | 7 | 5 | 1 | 2 | — | 4 | — | 4.33 |
| 8 |  陳潔儀 | 7 | 7 | 7 | — | — | — | — | — | — | — | — | — | — | — | — | 5 | — | — | 6.33 |
| 9 |  古巨基 | 6 | 3 | 5 | 1 | 6 | 3 | 5 | 7 | — | — | — | — | — | — | — | 6 | — | — | 4.57 |
| 10 |  蕭煌奇 | — | — | — | — | — | — | — | — | — | — | — | — | 3 | 7 | 6 | 7 | — | — | 5.67 |
| 11 |  李佳薇 | — | — | — | — | — | — | — | — | — | — | — | 5 | — | — | — | 8 | — | — | 6.5 |
| 12 |  李榮浩 | — | — | — | 6 | — | — | — | — | — | — | — | — | — | — | — | 9 | — | — | 7.5 |
| 13 |  張靚穎 | 2 | 1 | 1 | 7 | 7 | 1 | 4 | 5 | 7 | 7 | 7 | — | — | — | — | — | — | — | 4.63 |

**注：**

A. 平均排名只計算每期官方公佈嘅正式名次，唔計算總排名
B. 第三輪踢館賽，韓紅同鄭淳元並列第二名
C. 喺總決賽第一輪競演後，孫楠宣佈退賽，節目組並冇公佈佢嘅名次，只係話佢喺總決賽第一輪得到一個相當唔錯嘅成績，因此係個「安全」嘅名次，及後總導演回應，話佢係第四名。由於孫楠退賽，令原本遭到淘汰嘅黃麗玲可以繼續競演
### 成績匯總

得票數

|  | 歌手 | 第一輪 | 第二輪 | 第三輪 | 第四輪 | 突圍賽 | 總決賽 |
| --- | --- | --- | --- | --- | --- | --- | --- |
| 排位賽 | 淘汰賽 | 踢館賽 | 排位賽 | 淘汰賽 | 踢館賽 | 排位賽 | 淘汰賽 | 踢館賽 | 排位賽 | 淘汰賽 | 第一輪 | 第二輪 |
| 1 | 韓紅 | 335 | 289 | ／ | 287 | 167 | ／ | 244 | 222 | 232 | 150 | 188 | — | ／ | 220 |
| 2 | 李健 | — | — | — | 275 | 209 | ／ | 216 | 333 | 64 | 240 | 142 | ／ | ／ | 164 |
| 3 | 鄭淳元 | — | — | — | — | — | — | 283 | 173 | 232 | 327 | 192 | ／ | ／ | 112 |
| 4 | 黃麗玲 | 222 | 126 | ／ | 276 | 283 | ／ | 170 | 263 | 216 | 135 | 355 | — | ／ | — |
| 5 | 譚維維 | — | — | — | — | — | ／ | 165 | 194 | 241 | 162 | 140 | ／ | ／ | — |
| 6 | 胡彥斌 | 206 | 189 | ／ | 219 | 114 | — | — | — | — | — | — | ／ | ／ | — |
| 7 | 孫楠 | 221 | 219 | ／ | 159 | 183 | ／ | 154 | 200 | 41 | 158 | 358 | — | ／ | — |
| 8 | 陳潔儀 | 94 | 66 | — | — | — | — | — | — | — | — | — | ／ | — | — |
| 9 | 古巨基 | 137 | 222 | ／ | 113 | 249 | ／ | — | — | — | — | — | ／ | — | — |
| 10 | 蕭煌奇 | — | — | — | — | — | — | — | — | — | 189 | 125 | ／ | — | — |
| 11 | 李佳薇 | — | — | — | — | — | — | — | — | 215 | — | — | ／ | — | — |
| 12 | 李榮浩 | — | — | ／ | — | — | — | — | — | — | — | — | ／ | — | — |
| 13 | 張靚穎 | 279 | 377 | ／ | 102 | 286 | ／ | 110 | 115 | — | — | — | — | — | — |

得票率

|  | 歌手 | 第一輪 | 第二輪 | 第三輪 | 第四輪 | 突圍賽 | 總決賽 |
| --- | --- | --- | --- | --- | --- | --- | --- |
| 排位賽 | 淘汰賽 | 踢館賽 | 排位賽 | 淘汰賽 | 踢館賽 | 排位賽 | 淘汰賽 | 踢館賽 | 排位賽 | 淘汰賽 | 第一輪 | 第二輪 |
| 1 | 韓紅 | 22.42% | 19.42% | ／ | 20.05% | 11.20% | ／ | 18.18% | 14.80% | 18.69% | 11.02% | 12.53% | — | ／ | 44.35% |
| 2 | 李健 | — | — | — | 19.22% | 14.01% | ／ | 16.09% | 22.20% | 5.16% | 17.63% | 9.46% | ／ | ／ | 33.06% |
| 3 | 鄭淳元 | — | — | — | — | — | — | 21.08% | 11.53% | 18.69% | 24.02% | 12.80% | ／ | ／ | 22.58% |
| 4 | 黃麗玲 | 14.85% | 8.46% | ／ | 19.28% | 18.98% | ／ | 12.66% | 17.53% | 17.41% | 9.91% | 23.66% | — | ／ | — |
| 5 | 譚維維 | — | — | — | — | — | ／ | 12.29% | 12.93% | 19.42% | 11.90% | 9.33% | ／ | ／ | — |
| 6 | 胡彥斌 | 13.79% | 12.70% | ／ | 15.30% | 7.64% | — | — | — | — | — | — | ／ | ／ | — |
| 7 | 孫楠 | 14.79% | 14.71% | ／ | 11.11% | 12.27% | ／ | 11.47% | 13.33% | 3.30% | 11.60% | 23.86% | — | ／ | — |
| 8 | 陳潔儀 | 6.29% | 4.43% | — | — | — | — | — | — | — | — | — | ／ | — | — |
| 9 | 古巨基 | 9.17% | 14.91% | ／ | 7.89% | 16.70% | ／ | — | — | — | — | — | ／ | — | — |
| 10 | 蕭煌奇 | — | — | — | — | — | — | — | — | — | 13.88% | 8.33% | ／ | — | — |
| 11 | 李佳薇 | — | — | — | — | — | — | — | — | 17.32% | — | — | ／ | — | — |
| 12 | 李榮浩 | — | — | ／ | — | — | — | — | — | — | — | — | ／ | — | — |
| 13 | 張靚穎 | 18.67% | 25.33% | ／ | 7.12% | 19.18% | ／ | 8.19% | 7.66% | — | — | — | — | — | — |

## 賽程

### 第一輪

#### 排位賽

呢期係我是歌手第三季首場競演、為第一輪排位賽。第一期，喺北京時間2014年12月20號錄製、2015年1月2號夜晚10點喺湖南衛視首播。首場競演歌手出場順序由觀眾投票決定，觀眾期待值越高嘅歌曲，歌手就越遲出場。

| 摺埋我是歌手第三季 第一輪排位賽 2015年1月2號 主持人：古巨基 |
| --- |
| 出場順序 | 歌手 | 芒果經紀人 | 演唱曲目 | 原唱 | 作詞 | 作曲 | 編曲 | 排名 | 互投 |
| 1 | 古巨基 | 王　喬 | 《愛與誠》 | 古巨基 | 林　夕 | 曹雪芬 | 黃丹儀 | 6 | — |
| 2 | 孫　楠 | 李　銳 | 《是否愛過我》 | 孫　楠 | 孫　楠 那　英 | 三　寶 | 梁翹柏 | 4 |
| 3 | 黃麗玲 | 沈　凌 | 《給我一個理由忘記》 | 黃麗玲 | 鄔裕康 | 游政豪 | 3 |
| 4 | 胡彥斌 | 吳　恙 | 《山丘》 | 李宗盛 | 谷　粟 胡彥斌 | 5 |
| 5 | 陳潔儀 | 田　源 | 《心動》 | 林曉培 | 林　夕 | 黃韻玲 | 趙增熹 馮文甫 | 7 | 3 |
| 6 | 張靚穎 | 李維嘉 | 《我用所有報答愛》 | 張靚穎 | 范學宜 | 譚　盾 | 梁翹柏 | 2 |
| 7 | 韓　紅 | 譚傑希 | 《天亮了》 | 韓　紅 | 劉　洲 | 1 |

|  |  |
| --- | --- |
| **^** A. 亦作現場鋼琴演奏家 | **^** B. 加入貝多芬嘅《第5號交響曲》
  |

#### 淘汰賽

呢期係我是歌手第三季第二場競演、為第一輪淘汰賽。第二期，喺北京時間2014年12月28號錄製、2015年1月9號夜晚10點喺湖南衛視播出。

| 摺埋我是歌手第三季 第一輪淘汰賽 2015年1月9號 主持人：古巨基 |
| --- |
| 出場順序 | 歌手 | 芒果經紀人 | 演唱曲目 | 原唱 | 作詞 | 作曲 | 編曲 | 排名 | 互投 |
| 1 | 韓　紅 | 譚傑希 | 《梨花又開放》 | 周　峰 | 丁小齊 | 因幡晃 | 譚伊哲 | 2 |
| 2 | 陳潔儀 | 田　源 | 《心如刀割》 | 張學友 | 黎沸揮 | 馮文甫 | 7 | — |
| 3 | 孫　楠 | 李　銳 | 《夢開始的地方》 | 童安格 | 童安格 蘇　來 | 童安格 | 郭　亮 | 4 | 2（並列） |
| 《草原上升起不落的太陽》 | 胡松華 | 美麗其格 |
| 4 | 張靚穎 | 李維嘉 | 《餓狼傳說》 | 張學友 | 潘偉源 | 劉諾生 | 阿弟仔 | 1 |
| 《Lady Marmalade》 | Labelle | Robert Crewe Kenny Nolan |
| 5 | 胡彥斌 | 吳　恙 | 《一言難盡》 | 張　宇 | 十一郎 | 張　宇 | 谷　粟 胡彥斌 | 5 | — |
| 6 | 古巨基 | 王　喬 | 《父親》 | 筷子兄弟 | 王太利 | Pyo Keun Soo | 3 |
| 7 | 黃麗玲 | 沈　凌 | 《輸了你贏了世界又如何》 | 優客李林 | 詹兆源 | 蔡如岳 | 6 |

#### 總排名

第一輪，陳潔儀遭到淘汰。

| 我是歌手第三季 第一輪總排名 |
| --- |
| 排名 | 歌手 | 第一場得票率（排名） | 第二場得票率（排名） | 總得票率 |
| 1 | 張靚穎 | 18.67%（2） | 25.33%（1） | 21.99% |
| 2 | 韓　紅 | 22.42%（1） | 19.42%（2） | 20.92% |
| 3 | 孫　楠 | 14.79%（4） | 14.71%（4） | 14.75% |
| 4 | 胡彥斌 | 13.79%（5） | 12.70%（5） | 13.25% |
| 5 | 古巨基 | 9.17%（6） | 14.91%（3） | 12.04% |
| 6 | 黃麗玲 | 14.85%（3） | 8.46%（6） | 11.66% |
| 7 | 陳潔儀 | 6.29%（7） | 4.43%（7） | 5.36% |

**^**  A. 同第三名差1票
**^**  B. 同第三名差3票

#### 踢館賽

呢期係我是歌手第三季第三場競演、為第一輪踢館賽。第三期，喺北京時間2015年1月8號錄製、2015年1月16號夜晚10點喺湖南衛視播出。第一輪，由李榮浩參加踢館賽、為首位踢館歌手，最終以第六名踢館失敗。

| 摺埋我是歌手第三季 第一輪踢館賽 2015年1月16號 主持人：古巨基 |
| --- |
| 出場順序 | 歌手 | 芒果經紀人 | 演唱曲目 | 原唱 | 作詞 | 作曲 | 編曲 | 排名 | 互投 |
| 1 | 張靚穎 | 李維嘉 | 《生如夏花》 | 朴　樹 | 萬家銘 | 7 | — |
| 2 | 胡彥斌 | 吳　恙 | 《耶利亞女郎》 | 劉文正 | 童安格 | 谷　粟 胡彥斌 | 3 | 2（並列） |
| 3 | 黃麗玲 | 沈　凌 | 《找自己》 | 陶　喆 | Mac Chew | 4 |
| 4 | 陳潔儀 | 田　源 | 《Nothing Compares To You》 | Sinead O'Connor | Prince | 馮文甫 | 返場表演 |
| 5 | 韓　紅 | 譚傑希 | 《往事隨風》 | 齊　秦 | 許常德 | 涂惠源 | 劉　洲 | 2 |
| 6 | 古巨基 | 王　喬 | 《情人》 | Beyond | 劉卓輝 | 黃家駒 | 梁翹柏 | 1 | — |
| 7 | 孫　楠 | 李　銳 | 《至少還有你》 | 林憶蓮 | 林　夕 | Davy Chan | 張　江 東　子 | 5 | 1 |
| 8 | 李榮浩 | 梁　田 | 《模特》 | 李榮浩 | 周耀輝 | 李榮浩 | 6 | — |

**^**  A. 亦作現場結他手

### 第二輪

#### 排位賽

呢期係我是歌手第三季第四場競演、為第二輪排位賽。第四期，喺北京時間2015年1月15號錄製、2015年1月23號夜晚10點喺湖南衛視播出。第二輪，李健加入比賽、為首位補位歌手。呢期競演歌手出場順序由上一期排名靠前嘅歌手優先揀。

| 摺埋我是歌手第三季 第二輪排位賽 2015年1月23號 主持人：古巨基 |
| --- |
| 出場順序 | 歌手 | 芒果經紀人 | 演唱曲目 | 原唱 | 作詞 | 作曲 | 編曲 | 排名 | 互投 |
| 1 | 孫　楠 | 李　銳 | 《這一次我絕不放手》 | 齊　秦 | 許常德 | 劉天健 | Nick Pyo | 5 | 2（並列） |
| 2 | 張靚穎 | 李維嘉 | 《離歌》 | 信樂團 | 姚若龍 | 尹義桑 | 康友韋 | 7 | — |
| 3 | 黃麗玲 | 沈　凌 | 《愛上你等於愛上寂寞》 | 那　英 | 徐光義 | 昊　子 | 2 |
| 4 | 胡彥斌 | 吳　恙 | 《Don't Break My Heart》 | 黑豹樂隊 | 竇　唯 | 谷　粟 胡彥斌 | 4 | 1（並列） |
| 5 | 古巨基 | 王　喬 | 《突然好想你》 | 五月天 | 阿　信 | 劉　卓 閆天午 | 6 | — |
| 6 | 韓　紅 | 譚傑希 | 《莫尼山》 | 額爾古納樂隊 | 呂燕衛 | 瑪西巴圖 | 秦萬民 | 1 |
| 7 | 李　健 | 沈夢辰 | 《貝加爾湖畔》 | 李　健 | 劉　卓 | 3 | — |
| 《Ой, цветет калина》 | 蘇聯民歌 | Mikhail Isakovsky | Isaak Dunayevsky |
| 8 | 李榮浩 | 梁　田 | 《笑忘書》 | 王　菲 | 林　夕 | C.Y. Kong | 李榮浩 Edward | 返場表演 |

|  |  |
| --- | --- |
| **^** A. 依照節目播放次序排序；李榮浩實際出場順序係1號
**^** B. 亦作現場結他手
**^** C. 蒙語同國語相間演唱 | **^** D. 原參賽曲：李健《傳奇》
**^** E. 亦作現場鋼琴演奏家
  |

#### 淘汰賽

呢期係我是歌手第三季第五場競演、為第二輪淘汰賽。第五期，喺北京時間2015年1月22號錄製、2015年1月30號夜晚10點喺湖南衛視播出。

| 摺埋我是歌手第三季 第二輪淘汰賽 2015年1月30號 主持人：古巨基 |
| --- |
| 出場順序 | 歌手 | 芒果經紀人 | 演唱曲目 | 原唱 | 作詞 | 作曲 | 編曲 | 排名 | 互投 |
| 1 | 胡彥斌 | 吳　恙 | 《味道》 | 辛曉琪 | 姚　謙 | 黃國倫 | 谷　粟 胡彥斌 | 7 | — |
| 2 | 李　健 | 沈夢辰 | 《在水一方》 | 江　蕾 | 瓊　瑤 | 林家慶 | 劉　卓 閆天午 | 4 | 1（並列） |
| 3 | 古巨基 | 王　喬 | 《Monica》 | 張國榮 | 黎彼得 | 吉川晃司 | Nick Pyo | 3 | — |
| 4 | 韓　紅 | 譚傑希 | 《海闊天空》 | 信樂團 | 姚若龍 | 崔浚榮 | 韓　紅 許　明 | 6 |
| 5 | 孫　楠 | 李　銳 | 《一塊紅布》 | 崔　健 | 撈　仔 | 5 | 1（並列） |
| 《南泥灣》 | 郭蘭英 | 賀敬之 | 馬　可 |
| 6 | 張靚穎 | 李維嘉 | 《Bang Bang》 | Jessie J Ariana Grande Nicki Minaj | Max Martin Savan Kotecha Rickard Göransson Nicki Minaj | 蔡庭貴 | 1 |
| 7 | 黃麗玲 | 沈　凌 | 《我等到花兒也謝了》 | 張學友 | 吳慶康 | 李偉菘 陳少琪 | 游政豪 | 2 | — |

|  |  |
| --- | --- |
| **^** A. 間奏加入墨西哥電影《葉塞尼亞》主題曲
**^** B. 亦作現場鋼琴演奏家
**^** C. 亦作現場結他手同合唱團指揮
**^** D. 20組第七名
**^** E. 40組第三名 | **^** F. 10組第一名
**^** G. 20組第五名
**^** H. 30組第一名
**^** I. 40組第一名
  |

#### 總排名

第二輪，胡彥斌遭到淘汰。

| 我是歌手第三季 第二輪總排名 |
| --- |
| 排名 | 歌手 | 第一場得票率（排名） | 第二場得票率（排名） | 總得票率 |
| 1 | 黃麗玲 | 19.28%（2） | 18.98%（2） | 19.13% |
| 2 | 李　健 | 19.22%（3） | 14.01%（4） | 16.61% |
| 3 | 韓　紅 | 20.05%（1） | 11.20%（6） | 15.62% |
| 4 | 張靚穎 | 7.12%（7） | 19.18%（1） | 13.15% |
| 5 | 古巨基 | 7.89%（6） | 16.70%（3） | 12.29% |
| 6 | 孫　楠 | 11.11%（5） | 12.27%（5） | 11.69% |
| 7 | 胡彥斌 | 15.30%（4） | 7.64%（7） | 11.47% |

**^**  A. 同第二名差1票
**^**  B. 同第一名差3票

#### 踢館賽

呢期係我是歌手第三季第六場競演、為第二輪踢館賽。第六期，喺北京時間2015年1月29號錄製、2015年2月6號夜晚10點喺湖南衛視播出。第二輪，由譚維維參加踢館賽、為第二位踢館歌手，最終以第一名踢館成功，而古巨基呢場排包尾遭到淘汰。

| 摺埋我是歌手第三季 第二輪踢館賽 2015年2月6號 主持人：古巨基 |
| --- |
| 出場順序 | 歌手 | 芒果經紀人 | 演唱曲目 | 原唱 | 作詞 | 作曲 | 編曲 | 排名 | 互投 |
| 1 | 韓　紅 | 譚傑希 | 《你是這樣的人》 | 劉　歡 | 宋小明 | 三　寶 | 阿　鯤 | 6 | 1 |
| 2 | 古巨基 | 王　喬 | 《匆匆那年》 | 王　菲 | 林　夕 | 梁翹柏 | Johnny Yim | 7 | — |
| 3 | 李　健 | 沈夢辰 | 《袖手旁觀》 | 齊　秦 | 姚　謙 | 黃國倫 | 梁翹柏 達日丹 | 3 |
| 4 | 孫　楠 | 李　銳 | 《突然想愛你》 | 許茹芸 | 鍾興民 | 2 |
| 5 | 胡彥斌 | 吳　恙 | 《眼色》 | 林宥嘉 | 李　泉 小　林 | 李　泉 | 谷　粟 胡彥斌 | 返場表演 |
| 6 | 張靚穎 | 李維嘉 | 《忘情森巴舞》 | 草　蜢 | 蔡一智 | V.Barber | 廖偉傑 | 5 | — |
| 7 | 黃麗玲 | 沈　凌 | 《Halo》 | Beyoncé | Ryan Tedder Evan Bogart | Ryan Tedder Evan Bogart Beyoncé | 昊　子 | 4 |
| 8 | 譚維維 | 張大大 | 《燈塔》 | 黃綺珊 | 梁　芒 | 基督教聖詩 | Nick Pyo | 1 | 2（並列） |

|  |  |
| --- | --- |
| **^** A. 依照節目播放次序排序；胡彥斌實際出場順序係1號
**^** B. 亦作現場鋼琴演奏家
**^** C. 前奏同間奏加入電影《時光倒流七十年》主題曲《Somewhere in Time》 | **^** D. 亦作現場結他手
**^** E. 加入Astor Piazzolla嘅《Libertango》旋律同舞步
  |

### 第三輪

#### 排位賽

呢期係我是歌手第三季第七場競演、為第三輪排位賽。第七期，喺北京時間2015年2月5號錄製、2015年2月13號夜晚10點喺湖南衛視播出。第三輪，鄭淳元加入比賽、為第二位補位歌手。

| 摺埋我是歌手第三季 第三輪排位賽 2015年2月13號 主持人：古巨基 |
| --- |
| 出場順序 | 歌手 | 芒果經紀人 | 演唱曲目 | 原唱 | 作詞 | 作曲 | 編曲 | 排名 | 互投 |
| 1 | 張靚穎 | 李維嘉 | 《是否》 | 蘇　芮 | 羅大佑 | 萬家銘 | 7 | — |
| 2 | 孫　楠 | 李　銳 | 《花瓣雨》 | 童安格 | 王中言 | 童安格 | 撈　仔 | 6 | 1 |
| 3 | 李　健 | 沈夢辰 | 《今天是你的生日，媽媽》 | 鍾立風 | 劉　卓 | 3 | — |
| 4 | 譚維維 | 張大大 | 《開門見山》 | 張惠妹 | 林　夕 | 阿弟仔 | Nick Pyo | 5 | 3 |
| 5 | 古巨基 | 王　喬 | 《明星》 | 張瑪莉 | 黃　霑 | 胡　皓 胡彥斌 | 返場表演 |
| 6 | 韓　紅 | 譚傑希 | 《回到拉薩》 | 鄭　鈞 | 金武林 許　明 | 2 |
| 7 | 黃麗玲 | 沈　凌 | 《她說》 | 林俊傑 | 孫燕姿 易家揚 | 林俊傑 | 溫奕哲 | 4 | — |
| 8 | 鄭淳元 | 小　五 | 《那個男人》 | 楊宗緯 | 全海聖 | 沈　亨 金熙元 | 1 |
| 玄　彬 | 元泰橪 |

#### 淘汰賽

呢期係我是歌手第三季第八場競演、為第三輪淘汰賽。第八期，喺北京時間2015年2月12號錄製、2015年2月20號夜晚10點喺湖南衛視播出。呢期，張靚穎出場順序原本係1號、韓紅出場順序原本係4號、譚維維出場順序原本係2號、鄭淳元出場順序原本係5號，後來張靚穎同韓紅交換出場順序、譚維維同鄭淳元交換出場順序。

| 摺埋我是歌手第三季 第三輪淘汰賽 2015年2月20號 主持人：孫楠 |
| --- |
| 出場順序 | 歌手 | 芒果經紀人 | 演唱曲目 | 原唱 | 作詞 | 作曲 | 編曲 | 排名 | 互投 |
| 1 | 韓　紅 | 譚傑希 | 《橄欖樹》 | 齊　豫 | 三　毛 | 李泰祥 | 胡彥斌 谷　粟 | 3 | 1（並列） |
| 2 | 鄭淳元 | 小　五 | 《You Raise Me Up》 | Secret Garden | Brendan Graham | Rolf Løvland | 沈　亨 金熙元 | 6 | — |
| 3 | 孫　楠 | 李　銳 | 《執迷不悔》 | 王　菲 | 袁惟仁 | 鍾興民 張　江 | 4 | 1（並列） |
| 4 | 張靚穎 | 李維嘉 | 《冬天裏的一把火》 | 高凌風 | 莊　奴 | Ben Findon Bob Puzey Mike Myers | Nick Pyo | 7 | — |
| 《Sexy Music》 | The Nolans | Ben Findon Bob Puzey Mike Myers |
| 5 | 譚維維 | 張大大 | 《也許明天》 | 張惠妹 | 施　立 | Martin Tang | 5 | 2 |
| 6 | 黃麗玲 | 沈　凌 | 《忘記擁抱》 | 潘瑋柏 | 葛大為 張簡君偉 | 張簡君偉 | 游政豪 | 2 | — |
| 7 | 李　健 | 沈夢辰 | 《當你老了》 | 趙　照 | 趙　照 葉　芝 | 趙　照 | 劉　卓 | 1 |

|  |  |
| --- | --- |
| **^** A. 50組第一名
**^** B. 結尾Rap用韓文唱
**^** C. 亦作現場結他手
**^** D. 加入ABBA嘅《Gimme! Gimme! Gimme! (A Man After Midnight)》旋律 | **^** E. 融入姚貝娜唱過嘅《Let It Go》同《魚》旋律嚟紀念好友
**^** F. 10、20組第一名
**^** G. 李健改編咗部分歌詞；前奏加入李健嘅《八月照相館》；填詞部分同間奏加入Édith Piaf嘅《玫瑰人生》
**^** H. 20組第二名，30、40組第一名
  |

#### 總排名

第三輪，張靚穎遭到淘汰。

| 我是歌手第三季 第三輪總排名 |
| --- |
| 排名 | 歌手 | 第一場得票率（排名） | 第二場得票率（排名） | 總得票率 |
| 1 | 李　健 | 16.09%（3） | 22.20%（1） | 19.14% |
| 2 | 韓　紅 | 18.18%（2） | 14.80%（3） | 16.49% |
| 3 | 鄭淳元 | 21.08%（1） | 11.53%（6） | 16.30% |
| 4 | 黃麗玲 | 12.66%（4） | 17.53%（2） | 15.09% |
| 5 | 譚維維 | 12.29%（5） | 12.93%（5） | 12.61% |
| 6 | 孫　楠 | 11.47%（6） | 13.33%（4） | 12.40% |
| 7 | 張靚穎 | 8.19%（7） | 7.66%（7） | 7.92% |

#### 踢館賽（終極踢館賽）

呢期係我是歌手第三季第九場競演、為第三輪踢館賽（終極踢館賽）。第九期，喺北京時間2015年2月13號錄製、2015年2月27號夜晚10點喺湖南衛視播出。第三輪，由李佳薇參加踢館賽、為終極踢館歌手，僅僅以一票之差以第五名踢館失敗。呢期係三季以來第三次出現並列排名同第一名至第五名競演歌手票數最接近嘅一場競演。

| 摺埋我是歌手第三季 第三輪踢館賽（終極踢館賽） 2015年2月27號 主持人：孫楠 |
| --- |
| 出場順序 | 歌手 | 芒果經紀人 | 演唱曲目 | 原唱 | 作詞 | 作曲 | 編曲 | 排名 | 互投 |
| 1 | 李　健 | 沈夢辰 | 《塵緣》 | 羅　文 | 娃　娃 | 徐日勤 | 王之一 | 6 | — |
| 2 | 孫　楠 | 李　銳 | 《永遠不回頭》 | 張雨生 王　傑 邰正宵 姚可傑 | 陳樂融 | 陳志遠 | 鎌田俊哉 CHOKKAKU | 7 |
| 3 | 譚維維 | 張大大 | 《康定情歌》 | 喻宜萱 | 佚　名 | 劉　洲 | 1 |
| 4 | 張靚穎 | 李維嘉 | 《All of Me》 | John Legend | John Legend Toby Gad | 梁思樺 | 返場表演 |
| 5 | 韓　紅 | 譚傑希 | 《故鄉的雲》 | 文　章 | 小　軒 | 譚健常 | 金武林 許　明 | 2（並列） | 1（並列） |
| 6 | 鄭淳元 | 小　五 | 《愛你的宿命》 | 張信哲 | 何啟弘 | 陳明容 | 金亨奎 全多雲 | — |
| 《My Destiny》 | 李世真 | 全昌燁 |
| 7 | 黃麗玲 | 沈　凌 | 《老人飲酒歌》 | 郭英男 郭秀珠 | 阿美族民謠 | 陳飛午 | 4 | 1（並列） |
| 《一想到你呀》 | 張惠妹 | 張雨生 |
| 8 | 李佳薇 | 王若麟 | 《煎熬》 | 李佳薇 | 徐世珍 吳輝福 | 饒善強 | 梁翹柏 | 5 | 2 |

|  |  |
| --- | --- |
| **^** A. 前奏加入電影《驚世未了緣》主題曲《For the Love of a Princess》
**^** B. 譚維維獲得241票
**^** C. 韓紅、鄭淳元都獲得232票 | **^** D. 黃麗玲獲得216票
**^** E. 李佳薇獲得215票
  |

##### 得票率

| 我是歌手第三季 第三輪踢館賽得票率 |
| --- |
| 排名 | 歌手 | 得票數 | 得票率 |
| 1 | 譚維維 | 241 | 19.42% |
| 2 | 鄭淳元 | 232 | 18.69% |
| 3 | 韓　紅 | 232 | 18.69% |
| 4 | 黃麗玲 | 216 | 17.41% |
| 5 | 李佳薇 | 215 | 17.32% |
| 6 | 李　健 | 64 | 5.16% |
| 7 | 孫　楠 | 41 | 3.30% |
| **有效票數** | 1241 |

### 第四輪

#### 排位賽（終極排位賽）

呢期係我是歌手第三季第十場競演、為第四輪排位賽（終極排位賽）。第十期，喺北京時間2015年2月26號錄製、2015年3月6號夜晚10點喺湖南衛視播出。第四輪，蕭煌奇加入比賽、為終極補位歌手。

| 摺埋我是歌手第三季 第四輪排位賽（終極排位賽） 2015年3月6號 主持人：孫楠 |
| --- |
| 出場順序 | 歌手 | 芒果經紀人 | 演唱曲目 | 原唱 | 作詞 | 作曲 | 編曲 | 排名 | 互投 |
| 1 | 韓　紅 | 譚傑希 | 《我很醜可是我很溫柔》 | 趙　傳 | 李格弟 | 黃韻玲 | 劉　洲 | 6 | 2（並列） |
| 2 | 譚維維 | 張大大 | 《往日時光》 | 宋協民 | 克　明 | 烏蘭托嘎 | 劉迦寧 | 4 |
| 3 | 孫　楠 | 李　銳 | 《全部的愛》 | 中島美嘉 | 孫　楠 | 松本良喜 | Nick Pyo | 5 |
| 4 | 李佳薇 | 王若麟 | 《勇敢》 | 張惠妹 | 陳嘉文 夏　木 | Shin In Soo | 游政豪 | 返場表演 |
| 5 | 李　健 | 沈夢辰 | 《月光》 | 羽　泉 | 刑天溯 | 趙　兆 | 2 | — |
| 《送別》 | 學堂樂歌 | 李叔同 | John P. Ordway |
| 6 | 鄭淳元 | 小　五 | 《聽海》 | 張惠妹 | 林秋離 | 涂惠源 | 金亨奎 孫英鎮 | 1 | 2（並列） |
| 7 | 黃麗玲 | 沈　凌 | 《忘不了》 | 童安格 | 陳飛午 | 7 | — |
| 8 | 蕭煌奇 | 晏　維 | 《你是我的眼》 | 蕭煌奇 | 洪敬堯 | 3 | 1 |

|  |  |
| --- | --- |
| **^** A. 原名係《雪花》
**^** B. 前奏口琴部分係舒伯特嘅《搖籃曲》 | **^** C. 呢首歌由合唱團伴唱
**^** D. 亦作現場鋼琴演奏家
  |

#### 淘汰賽（終極淘汰賽）

呢期係我是歌手第三季第十一場競演、為第四輪淘汰賽（終極淘汰賽）。第十一期，喺北京時間2015年3月5號錄製、2015年3月13號夜晚10點喺湖南衛視播出。

| 摺埋我是歌手第三季 第四輪淘汰賽（終極淘汰賽） 2015年3月13號 主持人：孫楠 |
| --- |
| 出場順序 | 歌手 | 芒果經紀人 | 演唱曲目 | 原唱 | 作詞 | 作曲 | 編曲 | 排名 | 互投 |
| 1 | 鄭淳元 | 小　五 | 《暗香》 | 沙寶亮 | 陳　濤 | 三　寶 | 金亨奎 孫英鎮 | 3 | — |
| 2 | 李　健 | 梁　田 | 《陀螺》 | 萬曉利 | 劉　卓 | 5 |
| 3 | 韓　紅 | 譚傑希 | 《紅薔薇》 | 正午陽光 | 王　寶 | 金武林 | 4 | 3 |
| 《Подмосковные вечера》 | 蘇俄民歌 | Mikhail Matusovsky | Vasily Solovyov-Sedoi |
| 4 | 譚維維 | 張大大 | 《Firework》 | Katy Perry | Katy Perry Mikkel S. Eriksen Tor Erik Hermansen Sandy Wilhelm Ester Dean | Nick Pyo | 6 | — |
| 5 | 黃麗玲 | 沈　凌 | 《愛》 | 莫文蔚 | 李焯雄 | 陳曉娟 | 游政豪 | 2 |
| 6 | 蕭煌奇 | 晏　維 | 《讓》 | 楊宗緯 | 姚若龍 | 蕭煌奇 | 洪敬堯 | 7 | — |
| 7 | 孫　楠 | 李　銳 | 《講不出再見》 | 譚詠麟 | 向雪懷 | 趙容弼 | 鍾興民 | 1 |
| 《不見不散》 | 孫　楠 | 張和平 | 三　寶 |

**^**  A. 錄製嗰日撞正元宵節，沈夢辰因主持《2015湖南衛視元宵喜樂會》而由梁田做佢嘅代班經紀人

#### 總排名

第四輪，譚維維遭到淘汰。

| 我是歌手第三季 第四輪總排名 |
| --- |
| 排名 | 歌手 | 第一場得票率（排名） | 第二場得票率（排名） | 總得票率 |
| 1 | 鄭淳元 | 24.02%（1） | 12.80%（3） | 18.41% |
| 2 | 孫　楠 | 11.60%（5） | 23.86%（1） | 17.73% |
| 3 | 黃麗玲 | 9.91%（7） | 23.66%（2） | 16.78% |
| 4 | 李　健 | 17.63%（2） | 9.46%（5） | 13.54% |
| 5 | 韓　紅 | 11.02%（6） | 12.53%（4） | 11.77% |
| 6 | 蕭煌奇 | 13.88%（3） | 8.33%（7） | 11.10% |
| 7 | 譚維維 | 11.90%（4） | 9.33%（6） | 10.61% |

### 突圍賽

呢期係我是歌手第三季第十二場競演、為淘汰歌手、補位歌手同踢館歌手嘅突圍賽。第十二期，喺北京時間2015年3月12號錄製、2015年3月20號夜晚10點喺湖南衛視播出。經過四輪競演後，孫楠、黃麗玲、韓紅晉級決賽；陳潔儀、李榮浩、胡彥斌、古巨基、李佳薇、譚維維、蕭煌奇、鄭淳元、李健進入突圍賽，爭奪四個突圍名額。張靚穎因為要去美國製作新專輯，3月11號發表聲明，唔再參加突圍賽。呢期競演歌手出場順序係，踢館失敗嘅李榮浩同李佳薇只有1、2號位置可揀；在線歌手嘅李健、鄭淳元、蕭煌奇可隨便揀3－9號；非在線嘅四位歌手就抽籤揀剩返嘅位置。最終，李健、譚維維、胡彥斌、鄭淳元突圍成功。

| 摺埋我是歌手第三季 突圍賽 2015年3月20號 主持人：孫楠 |
| --- |
| 出場順序 | 歌手 | 芒果經紀人 | 演唱曲目 | 原唱 | 作詞 | 作曲 | 編曲 | 排名 |
| 1 | 李佳薇 | 王若麟 | 《寂寞先生》 | 曹　格 | 小　寒 | 曹　格 | 生命樹小王子 | 8 |
| 2 | 李榮浩 | 梁　田 | 《小芳》 | 李春波 | 李榮浩 | 9 |
| 3 | 陳潔儀 | 田　源 | 《左右手》 | 張國榮 | 林　夕 | 葉良俊 | 梁翹柏 | 5 |
| 4 | 古巨基 | 王　喬 | 《愛是永恆》 | 張學友 | 林振強 | Dick Lee | Nick Pyo | 6 |
| 5 | 胡彥斌 | 吳　恙 | 《你的背包》 | 陳奕迅 | 林　夕 | 蔡政勳 | 胡彥斌 谷　粟 | 3 |
| 6 | 譚維維 | 張大大 | 《烏蘭巴托的夜》 | 安來寧 | 賈樟柯 左小祖咒 | 普日佈道爾吉 | 劉迦寧 周以力 | 2 |
| 7 | 鄭淳元 | 小　五 | 《那片海》 | 韓　紅 | 金亨奎 孫英鎮 | 4 |
| 8 | 蕭煌奇 | 晏　維 | 《夜夜夜夜》 | 齊　秦 | 熊天平 | 鍾興民 | 7 |
| 9 | 李　健 | 沈夢辰 | 《假如愛有天意》 | 韓成民 | 李　健 | 劉永石 | 劉　卓 | 1 |

|  |  |
| --- | --- |
| **^** A. 前奏同結尾加入Édith Piaf嘅《Hymne à l'amour》
**^** B. 亦作現場結他手
**^** C. 亦作現場結他手
**^** D. 副歌加入李世真嘅《My Destiny》旋律
**^** E. 亦作現場鋼琴演奏家
**^** F. 經紀人投票並列第四名 | **^** G. 媒體投票第四名
**^** H. 媒體投票第三名、經紀人投票並列第二名
**^** I. 媒體投票第二名、經紀人投票並列第二名
**^** J. 經紀人投票並列第四名
**^** K. 媒體投票第一名、經紀人投票第一名
  |

### 總決賽

呢期係我是歌手第三季第十三場競演、為總決賽。第十三期，喺北京時間2015年3月27號夜晚7點30分現場直播。

總決賽：分做兩輪。第一輪係「幫幫唱」環節，由歌手邀請幫唱嘉賓合演，排包尾嘅遭到淘汰。第二輪就係獨唱，由剩餘嘅六位歌手根據第一輪排名以「首尾兩兩對陣」嘅方式做對決（即第三名對第四名、第二名對第五名、第一名對第六名），當每組競演完畢後，觀眾需投票並得出最終三位「終極歌王候選人」，最後喺三位「終極歌王候選人」入面以觀眾投票形式產生呢季歌王。

#### 第一輪

總決賽第一輪係「幫幫唱」環節，由歌手邀請幫唱嘉賓合演，排包尾嘅遭到淘汰。呢輪競演歌手出場順序係，七位歌手之中首先抽出呢輪最後一位競演嘅歌手，嗰位被抽中嘅歌手能安排其中一位歌手順序係自己嘅前面（七號揀六號、六號揀五號、五號揀四號、四號揀三號），直至剩餘一、二號，將會另作抽簽揀出呢輪嘅出場順序。由於孫楠喺第一輪競演結束後宣佈退出比賽，令原本遭到淘汰嘅黃麗玲可以繼續競演。

| 摺埋我是歌手第三季 總決賽第一輪 2015年3月27號 主持人：汪涵 |
| --- |
| 出場順序 | 歌手 | 芒果經紀人 | 幫唱嘉賓 | 演唱曲目 | 原唱 | 作詞 | 作曲 | 編曲 | 排名 |
| 1 | 李　健 | 沈夢辰 | 吳秀波 | 《朋友第一》組曲 | 劉　卓 | 6 |
| 《和自己賽跑的人》 | 李宗盛 |
| 《朋友》 | 齊　秦 | 陳小霞 |
| 《朋友》 | 譚詠麟 | 向雪懷 | 芹澤廣明 |
| 2 | 胡彥斌 | 吳　恙 | 陶　喆 | 《黑色柳丁》 | 陶　喆 | 陶　喆 娃　娃 | 陶　喆 | 胡彥斌 谷　粟 | 5 |
| 3 | 鄭淳元 | 小　五 | 李世真 | 《I Believe》 | 申昇勳 | 楊宰孫 | 金亨錫 | 權石泓 | 3 |
| 4 | 譚維維 | 張大大 | 崔　健 | 《魚鳥之戀》 | 崔　健 央吉瑪 | 崔　健 | 2 |
| 5 | 黃麗玲 | 沈　凌 | 蘇見信 | 《狂風裏擁抱》 | 黃麗玲 蘇見信 | 姚若龍 | 方炯鑌 | 沙維琪 | 7 |
| 6 | 孫　楠 | 李　銳 | 戴玉強 | 《你快回來》 | 孫　楠 | 劉　沁 | 撈　仔 | 4 |
| 《Nessun Dorma》 | Luciano Pavarotti | Giacomo Puccini Giuseppe Adami Renato Simoni |
| 7 | 韓　紅 | 譚傑希 | 陳奕迅 | 《十年》 | 陳奕迅 | 林　夕 | 陳小霞 | 梁翹柏 | 1 |

**^**  A. 孫楠喺總決賽第一輪競演結束後宣佈退出比賽，節目組並冇公佈佢嘅名次，只係話佢喺總決賽第一輪得到一個相當唔錯嘅成績，因此係個「安全」嘅名次，及後總導演回應，話佢係第四名。

#### 第二輪

總決賽第二輪就係獨唱，由於孫楠喺第一輪競演結束後宣佈退出比賽，因此第二輪就自動變做「首尾兩兩對陣」嘅方式做對決，就唔使淘汰第一輪得票率最低嘅歌手（黃麗玲），當每組競演完畢後，觀眾需投票並得出最終三位「終極歌王候選人」，最後喺三位「終極歌王候選人」入面以觀眾投票形式產生呢季歌王。呢輪出場順序係，第三名對第四名、第二名對第五名、第一名對第六名。

| 摺埋我是歌手第三季 總決賽第二輪 2015年3月27號 主持人：汪涵 |
| --- |
| 出場順序 | 歌手 | 芒果經紀人 | 演唱曲目 | 原唱 | 作詞 | 作曲 | 編曲 | 結果 |
| 1 | 鄭淳元 | 小　五 | 《愛情啊》 | 鄭淳元 | 鄭淳元 Evis WY | 姜東允 | 權石泓 | 3  |
| 2 | 胡彥斌 | 吳　恙 | 《娘子》 | 周杰倫 | 方文山 | 周杰倫 | 胡彥斌 谷　粟 | 晉級失敗 |
| 3 | 譚維維 | 張大大 | 《如果有來生》 | 譚維維 | 高曉松 | 格　非 | 劉迦寧 周以力 |
| 4 | 李　健 | 沈夢辰 | 《故鄉山川》 | 李　健 | 劉　卓 | 2  |
| 《烏蘇里船歌》 | 郭　頌 | 郭　頌 胡小石 | 郭　頌 汪雲才 |
| 5 | 韓　紅 | 譚傑希 | 《天路》 | 韓　紅 | 屈　塬 | 印　青 | 金武林 劉　洲 | 1  |
| 6 | 黃麗玲 | 沈　凌 | 《檸檬草的味道》 | 蔡依林 | 李焯雄 | 李偲菘 | 陳飛午 | 晉級失敗 |

#### 歌王之戰

總成績得出前，主持人公佈「終極歌王候選人」為鄭淳元、李健同韓紅，最後韓紅以44.35%嘅得票率優勢擊敗李健嘅33.06%得票率同鄭淳元嘅22.58%得票率，攞《我是歌手第三季》歌王。

| 我是歌手第三季 歌王之戰得票率 |
| --- |
| 排名 | 歌手 | 得票率 |
| 1 | 韓　紅 | 44.35% |
| 2 | 李　健 | 33.06% |
| 3 | 鄭淳元 | 22.58% |

### 2015巔峰會

呢期係我是歌手第三季第十四場競演、為「2015巔峰會」。第十四期，喺北京時間2015年4月3號夜晚10點現場直播。呢季巔峰會，由第一季嘅黃綺珊、楊宗緯，第二季嘅韓磊、曹格、張杰、周筆暢，第三季嘅韓紅、李健、鄭淳元、黃麗玲、譚維維同胡彥斌共十二位歌手參加。呢期出場順序係，兩隊各派一位歌手抽籤，抽到數字1嘅戰隊先派一位歌手出場而佢將會係第一個出場。

| 摺埋我是歌手第三季 2015巔峰會 2015年4月3號 主持人：沈夢辰 |
| --- |
| 出場組別 | 出場順序 | 歌手 | 演唱曲目 | 原唱 | 作詞 | 作曲 | 編曲 |
| 一 | 1 | 譚維維 | 《要死就一定要死在你手裏》 | 莫西子詩 | 俞心樵 | 莫西子詩 | 劉迦寧 陳偉倫 黎偌天 |
| 2 | 周筆暢 | 《Uptown Funk》 | Mark Ronson Bruno Mars | Mark Ronson Bruno Mars Jeffrey Bhasker Nicholas Williams Philip Lawrence Rudolph Taylor Lonnie Simmons Robert Wilson Charlie Wilson Ronnie Wilson Devon Gallaspy | 梁翹柏 |
| 二 | 3 | 楊宗緯 | 《長鏡頭》 | 那　英 | 小　寒 | 蔡健雅 |
| 4 | 李　健 | 《車站》 | 中森明菜 | 李　健 | 竹內瑪莉亞 | 劉　卓 |
| 三 | 5 | 胡彥斌 | 《原來你什麼都不想要》 | 張惠妹 | 鄔裕康 | 郭　子 | 胡彥斌 谷　粟 |
| 6 | 曹　格 | 《明天會更好》 | 群星（60位歌手） | 羅大佑 張大春 許乃勝 李壽全 邱復生 張艾嘉 詹宏志 | 羅大佑 | 涂惠源 |
| 《We Are The World》 | USA for Africa | Michael Jackson Lionel Richie |
| 四 | 7 | 黃綺珊 | 《燈塔》 | 黃綺珊 | 梁　芒 | 基督教聖詩 | Nick Pyo |
| 8 | 鄭淳元 | 《秋意濃》 | 張學友 | 姚若龍 | 玉置浩二 | 金亨奎 全多雲 |
| 五 | 9 | 黃麗玲 | 《聽見下雨的聲音》 | 魏如昀 | 方文山 | 周杰倫 | 陳飛午 |
| 10 | 張　杰 | 《Earth Song》 | Michael Jackson | 劉迦寧 周以力 |
| 六 | 11 | 韓　磊 | 《雁南飛》 | 單秀榮 | 李　俊 | 李偉才 | 吳　陽 |
| 《呼倫貝爾大草原》 | 德德瑪 | 克　明 | 烏蘭托嘎 |
| 12 | 韓　紅 | 《一杯美酒》 | 維吾爾族民歌 | 艾克拜爾 | 佚　名 | 劉　洲 |
| 《樓蘭姑娘》 | 俞　靜 | 楊海潮 付　林 | 付　林 |

|  |  |
| --- | --- |
| **^** A. 原名係《駅》
**^** B. 亦作現場結他手 | **^** C. 前奏加入Michael Jackson嘅《Earth Song》
**^** D. 間奏加入張國榮嘅《當年情》
  |

## 製作過程

### 前期籌備

喺2015年湖南衛視招商會入面，第三季嘅獨家冠名權仲係被立白集團攞咗，以三億元人民幣攞咗冠名權，比第二季嘅高0.65億元，成為2015年湖南衛視三檔最吸金嘅節目之一，排喺《爸爸去哪兒》第三季（5億）同《快樂大本營》（3.5億）之後。

節目錄製前，網絡就開始盛傳韓紅參加比賽，但之後韓紅喺採訪到講明冇參加呢個比賽。呢個舉動被外界認為係湖南衛視藉此炒作。但喺節目嘉賓確認嘅時候，韓紅個名竟然喺榜上。

張靚穎原本從湖南衛視超級女聲出道，出道到依家星途順遂，依家係中國大陸其中一個最出名嘅歌手。洪濤喺第二季嗰陣請過張靚穎，但都被佢拒絕。喺第三季籌備嗰陣，外傳洪濤再次發起攻勢，多次以人情遊說請張靚穎參加。喺11月嗰陣，張靚穎喺新專輯發佈會入面回應，話熱愛《我是歌手》嘅舞臺，但節目錄製期間同佢嘅行程發生衝突，否認參加節目。之後有網民爆料，洪濤幾次遊說張靚穎參加，最終張靚穎12月11號喺新浪微博寫咗「我去」嘅字樣，答應參賽。

呢次經紀人首發共有8位，而歌手只有7位，所以喺歌手簽約環節中落單嗰一個人就會直接淘汰。最後，沈夢辰無法順利同首發歌手簽約。之後，李健作為首位補位歌手，沈夢辰被安排為佢嘅經紀人。

### 播出期間

競演規則講到明所有歌手由上台開始一直到唱到謝幕嘅過程入面唔畀講嘢，只可以用音樂去打動觀眾。喺第五期競演入面，除咗主持人外嘅六位歌手入面，得兩位歌手尊重競演規則，其他四位歌手唱完後喺台上違規開腔。即使總導演洪濤喺節目入面表現到同平時冇咩唔同，但根據記者從知情人士到知道喺宣佈競演名次前，洪濤首次喺錄製入面黑面，並鄭重重申《我是歌手》嘅競演規則，唔點名咁警告幾位歌手嘅競演表現。隨後，洪濤通過佢嘅社交網站否認。

呢季總決賽首次用5.1環繞聲現場直播，音響系統比前兩季仲複雜。由於節目組事先冇對延時補償功能進行充分調試，導致第一輪「幫幫唱」環節嘅所有競演喺湖南衛視高清頻道播出嘅版本同網絡版都出現唔同程度嘅人聲同伴奏唔同步嘅現象。之後節目組喺第二輪嘅獨唱環節開始之前對所有故障做咗排查，問題先解決到。而之後嘅重播版本同芒果TV播出嘅網絡版亦修復咗幫幫唱環節嘅故障。

### 軼聞

喺首場競演完後，星加坡歌手陳潔儀唱嘅《心動》排包尾，引起網上熱烈討論。但陳潔儀喺第二期節目翻唱張學友《心如刀割》，扭轉唔到劣勢，做咗首位淘汰歌手。佢喺接受採訪嗰陣講咗自己被淘汰嘅原因：「可能從頭到尾的原因就是因為我不是競技歌手，愛聽我歌的人可能都宅在家裏，我不會責怪沒有投票給我的人。」 儘管場內排名唔高，佢喺場外就格外火爆。佢嘅演唱喺業內被認可，有好多業內人士喺微博到撐佢，仲攞到「不飆高音不炫技，用最真實的自己滋養聽歌者心靈」嘅好評。喺香港，唱片行好快揾到佢嘅唱片庫存，擺咗喺「熱門」位置去賣。有部分觀眾同埋音樂圈人都被陳潔儀吸引，都奉佢做摯愛。但係，有傳佢翻唱《心如刀割》「成場都走晒音」，靠後制修正先播到。喺現場睇錄影嘅記者仲話，首戰令人驚艷嘅黃麗玲第二戰出現咗一個驚悚嘅破音，但係播出時就一切正常，懷疑節目有修音。新浪網認為，製作單位重金去請歌手，出於對佢哋嘅尊重，製作單位喺後期為保證節目質量同埋明星個人嘅形象的確會進行一定嘅加工，並指出第二季嘅品冠喺唱《我不難過》時都全程跑調，但播出時就變咗一切正常。 對於媒體報導同樂評人嘅講法，節目組並冇做任何回應。 而陳潔儀經紀公司就回應話：「潔儀在海外有很多大型成功演出，而在中國現場演唱不多，初期難免會讓這種報導有機會來溷淆沒聽過她現場的朋友，來對她的現場演唱產生質疑。希望未來潔儀在中國能有更多現場演唱去讓大家直接認識她，而不用借由這些片面的報導。」 另外，同樣係參賽歌手嘅張靚穎接受《廣州日報》記者微信採訪嗰陣，對於修音問題講咗：「不同的音樂有不同傾聽的環境，我不覺得電視對比現場有太大變動。」

李榮浩喺第25屆金曲獎因首張唱碟《模特》拎咗「最佳新人獎」而一鳴驚人。2014年12月23號，李榮浩通過新浪微博報名參賽，做咗首個公開表達踢館意願嘅歌手。面對首位踢館歌手李榮浩，韓紅幾次喺節目直接講「不希望我的小夥伴走」，呢句說話被網友解讀做「不喜新人加入」，質疑佢「抱團」排擠李榮浩；另外有觀眾發現喺導演洪濤宣佈韓紅名次嗰陣，韓紅起身同每位歌手擊掌慶祝，唯獨冇同李榮浩。部分網民因此喺網上大肆攻擊韓紅，咁多負面評論湧現喺佢嘅社交網站底下 。百口莫辯嘅韓紅無奈之下就連發兩條微博回應：先話係自己神經大條所以唔記得同李榮浩擊掌，表示自己好鐘意李榮浩，可能係電視剪輯嘅效果令網友產生誤會；十分鐘後，韓紅又發微博痛責自己唔係故意咁做。最終，李榮浩以第6名踢館失敗。

青年歌手姚貝娜因乳腺癌復發，2015年1月16號下晝4點55分喺北京大學深圳醫院病逝，得年33歲。我是歌手第三季嘅官方微博發文悼念歌者姚貝娜，我是歌手節目組喺1月16號嘅節目入面增加紀念姚貝娜嘅內容，片尾播放紀念姚貝娜嘅視頻，仲以《生命的河》做嗰期節目片尾曲。據佢嘅父親姚峰描述，姚貝娜生前諗過參加我是歌手，未能參加喺佢生前最大嘅遺憾。之後喺第八期節目入面，佢生前嘅圈內好友譚維維唱咗佢生前曾喺《中國好聲音》第二季唱過嘅歌《也許明天》，嚟懷緬佢。喺譚維維唱嘅《也許明天》入面，融入咗姚貝娜唱過嘅《Let It Go》同《魚》嘅旋律。

古巨基作為第三季節目主持人，喺唱完《愛與誠》之後，以風趣另類嘅主持風格令現場觀眾爆笑連連。喺進行開場口播時，古巨基鄭重其事咁話：「下面一句話是總導演叮囑我要好好念的。」然而略有緊張嘅佢仲係將「立白皂液洗護合一新升級」錯誤咁讀咗做「立白皂液洗護合一新專輯」，成為全場最詼諧嘅小插曲。喺第一輪淘汰賽前，因張靚穎選唱張學友嘅粵語歌《餓狼傳說》，古巨基用手機幫佢糾正粵語發音，但係被虧佢學粵語歌嘅速度比佢學國語歌更快，後來正式授課反而似嚴師。喺2月6號播出嘅第二輪踢館賽入面，古巨基首次排第尾，由於譚維維以第1名踢館成功，令佢成為節目史上首位遭到淘汰嘅主持人。

突圍賽開始前，張靚穎通過公司少城時代發布聲明，宣佈退出比賽。佢嘅工作人員接受騰訊娛樂采訪時話，佢今年即將發行英文專輯，有大量製作需要喺海外完成，同埋突然接收到重要工作邀約，時間無法配合因此不能繼續參賽 。但網民依然對佢嘅退賽理由有好多意見。 而《我是歌手》節目組喺第一時間就回應支持同理解佢嘅決定，期待未來嘅合作。 比賽完咗幾個月後，佢終於講返佢無法參加突圍賽嘅原因喺由於接到演唱荷里活影片《終結者：創世紀》全球主題曲嘅邀請，仲解釋當時出於片方嘅保密協議無法向觀眾進行詳細說明。

總決賽第一輪競演結束後，孫楠宣佈退出比賽，希望將爭奪歌王嘅機會留給其他歌手，引發現場一片譁然。後來導演組決定尊重孫楠決定，根據除去孫楠成績後嘅排名進行第二輪比賽，都即係除咗孫楠外嘅歌手全部進入第二輪比賽，結果第二輪比賽順序變做：胡彥斌對決鄭淳元，譚維維對決李健，韓紅對決黃麗玲。好多觀眾批評孫楠嘅呢個行為不負責任，仲引發咗線民對各種「內幕」嘅猜測。而主持人汪涵臨危不亂，撐場三分鐘，畀節目組留出咗臨時修改流程嘅寶貴時間，獲得唔少同行同埋線民嘅讚揚。

喺第二季攞咗亞軍嘅鄧紫棋獲節目組邀請參加「2015雙年巔峰會」。鄧紫棋經紀公司蜂鳥音樂話因爲需要拍MV、錄音等工作，佢無法再改編新曲，所以同節目組提出要唱新歌，吾使編曲嘅工作，先答應參加。節目組初頭應承，喺彩排前兩日就違背先前嘅協議，要求佢表演翻唱歌，但佢無法喺短時間內同兼顧其他工作下作出好嘅編曲，因此爲咗表演質量而要求堅持原先嘅協議，想表演新歌。佢最終被黃麗玲替換，退出巔峰會。佢同真正經紀人張丹「耍大牌」嘅批評再次散播。呢件事疑激嬲節目導演組，隨後傳出被湖南衛視封殺嘅消息，但被洪濤否認。

## 爭議

根據造字工房核實，節目組喺未獲得造字工房許可嘅情況下，用咗包括造字工房力黑體、造字工房朗倩體在內共5款造字工房字體。根據初步核算，節目製作方需要畀15萬元嘅使用費。1月4號，節目組製片方已經同造字工房聯繫，仲對未經授權使用字體事宜表示歉意同表示對設計版權嘅尊重。1月26號，造字工房話，字體侵權事件已妥善解決，湖南衛視將簽約使用造字工房更多正版字體。

## 節目播放平台

呢季節目喺2015年1月2號起逢星期五夜晚10點喺湖南衛視播出。新媒體平台方面，HBS旗下視頻網站芒果TV都將獨家播出，呢季節目唔再將版權畀其餘視頻網站。

HBS旗下嘅交通頻道、金鷹955電臺同音樂之聲等3條廣播頻率會同步轉播我是歌手第三季。呢季節目中出現嘅所有歌曲由QQ音樂獨家發行。

臺灣嘅八大綜合台同八大電視臺喺3月14號開始播出第1集。

| 國家／地區 | 頻道 | 首播日期 | 首播時間 | 備註 |
| --- | --- | --- | --- | --- |
|  中國大陸 | 湖南衛視 | 2015年1月2號 | 逢星期五 夜晚10點－午夜12點 |  |
|  臺灣 | 八大綜合台 | 2015年3月14號 | 夜晚8點－夜晚10點 |  |
| 八大戲劇台 | 夜晚10點－午夜12點 |

## 收視率

| 摺埋 **中國大陸 湖南衛視    首播收視率**  |
| **集數** | **播出日期** | **CSM50** | **全國網** | **備註** |
| **收視率** | **收視份額** | **排名** | **收視率** | **收視份額** | **排名** |
| 1 | 2015年1月2號 | 2.757 | 12.234 | 2 | 1.7 | 10.17 | 1 | 最高收視落喺長沙7.25，頭45分鐘同《奔跑吧兄弟》重疊，收視位排第二，22:45之後收視位排第一，總收視位喺晚間節目排第二 |
| 2 | 2015年1月9號 | 2.407 | **10.706**  | 2 | 1.57 | 9.57 | 1 | 全國網同時段排第一，非同時段排名排第二 |
| 3 | 2015年1月16號 | 2.489 | 11.005 | 2 | 1.52 | **8.71**  | 1 | 最高收視落喺長沙7.07，23:00之後收視排第一 |
| 4 | 2015年1月23號 | 2.633 | 11.804 | 1 | 1.64 | 9.6 | 1 | CSM30省會城市收視率3.0，份額12.09 |
| 5 | 2015年1月30號 | 3.080 | 14.237 | 1 | 2.02 | 12.15 | 1 | 創下三季以來常規賽首播收視紀錄 |
| 6 | 2015年2月6號 | 3.083 | **15.472**  | 1 | 1.72 | 11.58 | 1 | 喺22:00開始，00:18完 |
| 7 | 2015年2月13號 | 2.897 | 13.898 | 1 | 2.04 | **12.63**  | 1 |  |
| 8 | 2015年2月20號 | **2.404**  | 11.906 | 1 | 1.77 | 10.46 | 1 | 呢季最低嘅收視率 |
| 9 | 2015年2月27號 | 2.637 | 13.102 | 1 | 1.65 | 10.55 | 1 | CSM30省會城市收視率2.81，份額12.88 |
| 10 | 2015年3月6號 | 2.532 | 12.457 | 1 | 1.69 | 10.60 | 1 |  |
| 11 | 2015年3月13號 | 2.492 | 12.141 | 1 | 1.58 | 10.20 | 1 |  |
| 12 | 2015年3月20號 | 2.516 | 12.682 | 1 | 1.44 | 9.69 | 1 |  |
| 13 | 2015年3月27號 | **3.473**  | 11.27 | 1 | **2.47**  | 9.09 | 1 | 呢集採用現場直播，並提前至19:30播出 |
| 14 | 2015年4月3號 | 2.540 | 14.68 | 1 | **1.43**  | 10.91 | 1 | 呢集採用現場直播 CSM50資料入面缺常德、武漢、濟南資料，實際係CSM47 |

1. **同時段或交叉時段主要節目： 江蘇衛視《最強大腦2》
	* 浙江衛視《奔跑吧兄弟》／《跑男來了》／《我看你有戲》
	* 北京衛視《造夢者》
2. 數據由央視索福瑞提供，調查範圍係四歲以上觀眾。
3. 以上收視排名唔包括央視在內。
4. 資料來源：衛視這些事兒、衛視小露電、瀟湘臥龍、湖南衛視微信。
5. 排名係星期五夜晚所有綜藝節目嘅排名，並唔一定係同一時段。

## 得獎紀錄

| 年份 | 頒獎典禮 | 獎 | 入圍 | 結果 |
| --- | --- | --- | --- | --- |
| 2015年 | 第22屆上海電視節白玉蘭獎 | 最佳真人秀獎 | 《我是歌手》第三季 | 獲獎 |

## 宣傳活動

| 播出時間 | 活動 | 出席演員 | 參考 |
| --- | --- | --- | --- |
| 2015年1月3號 | 《快樂大本營》 | 孫楠 |  |
| 2015年2月7號 | 古巨基 |  |
| 2015年3月12號 | 《我們都愛笑》 | 李銳、王喬、沈夢辰 |  |

## 音響

節目採用嘅音響系統詳細資訊顯示如下表：

| 類別 | 使用者 | 廠牌 | 型號 |
| --- | --- | --- | --- |
| 無線咪 | 歌手 | Sennheiser | Digital 9000系統 SKM-9000 搭配 Neumann KK-205音頭 |
| 無線咪 | 特殊樂器收音 | Sennheiser | SKM-5200 II 搭配 Neumann KK-105音頭 |
| 無線咪 | 特殊樂器收音 | Shure | QLX-DTM 搭配 Beta 58A音頭 |
| 無線監聽系統 | 歌手、樂隊 | Sennheiser | EK 2000 IEM |
| 有線咪 | 和聲 | Shure | Beta 58A有線版本 |
| 調音台 |  | DiGiCo | SD5 |
| 歌手準備室音響 |  | JBL | Studio Monitor 4307 |

## 參考資料

## 出面網頁

* 我是歌手嘅新浪微博（大陸簡體）
* 我是歌手3專頁（大陸簡體）
* 我是歌手3 Youtube Official Channel（大陸簡體）
* 我是歌手3 單曲 Youtube Official Channel（大陸簡體）
* 我是歌手3 紀錄片我們的歌手 Youtube Official Channel（大陸簡體）
* 我是歌手3八大官網（臺灣正體）

## 綜藝節目變遷

|  中國大陸 湖南衛視 逢星期五 22:00－00:00 |
| --- |
| 上個節目 | 我是歌手（第三季） （2015年1月2號－2015年4月3號） | 下個節目 |
| 一年級 （2014年10月17號－2014年12月26號） | 真正男子漢 （2015年5月1號－2015年7月3號） |
|  中國大陸 金鷹955廣播電台 逢星期五 22:00－00:00 |
| 樂享音樂（第4、5節） （22:00－22:30） 子夜車站（22:30－00:00） （2014年12月5號－2014年12月26號） | 我是歌手（第三季） （2015年1月2號－2015年4月3號） | 樂享音樂（第3、4節） （22:00－22:30） 子夜車站（22:30－00:00） （2015年4月10號－） |
|  中國大陸 湖南電台交通頻道 逢星期五 22:00－00:00 |
| 博聞天下（精華版）（22:00－22:30） 夜傾聽（22:30－00:00） （－2014年12月26號） | 我是歌手（第三季） （2015年1月2號－2015年4月3號） | 同*「上一節目」* （2015年4月10號－） |
|  中國大陸 893汽車音樂電台 逢星期五 22:00－00:00 |
| 893串流行（22:00－23:00） 你好有味（重播）（23:00－23:30） 如歌人生（重播）（23:30－00:00） （－2014年12月26號） | 我是歌手（第三季） （2015年1月2號－2015年4月3號） | 同*「上一節目」* （2015年4月10號－） |
| 我是歌手系列節目變遷 |
| 我是歌手（第二季） （2014年1月3號－2014年4月11號） | 我是歌手（第三季） （2015年1月2號－2015年4月3號） | 我是歌手（第四季） （2016年1月15號－2016年4月15號） |

|  中國大陸電視上星綜合頻道音樂競唱類節目牌照變遷 |
| --- |
| 上個節目 | 我是歌手（第三季）（湖南） （2015年1月3號－2015年4月8號） | 下個節目 |
| 中國夢之聲（第二季）（東方） （2014年9月21號－2014年12月14號） | 最美和聲（第三季）（北京） （2015年5月9號－2015年8月1號） |

|  臺灣 八大綜合台 逢星期六 20:00－22:00 |
| --- |
| 上個節目 | 我是歌手（第三季） （2015年3月1號－2015年6月20號） | 下個節目 |
| 我是歌手精選 （20:00－21:00） （2015年2月21號－2015年3月7號）

---

世界正美麗精選 （21:00－22:00） （2015年2月14號－2015年3月7號） | 星廚駕到（20:00－21:30） （2015年6月27號－2015年9月12號） |
|  臺灣 八大戲劇台 逢星期六 22:00－00:00 |
| － | 我是歌手（第三季） （2015年3月14號－2015年6月20號） | 命中註定我愛你 （2015年6月27號－2015年7月4號） |

|  香港 TVB Window 星期六 12:00－14:00、17:00－19:00、22:00－00:00 7月11號 12:00－14:30、17:00－19:30、22:00－00:30 |
| --- |
| 上個節目 | 我是歌手（第三季） （2015年4月4號－2015年7月11號） | 下個節目 |
| 真心請按兩次鈴（15:30－17:30） （2015年2月14號－2015年3月28號）

---

情迷浪漫遊（17:30－18:00） （2015年3月14號－2015年3月28號）

---

浪遊捷克（18:00－18:30） （2015年2月7號－2015年3月28號）

---

漫遊南美（18:30－19:00） （2015年2月28號－2015年3月28號） | 一路上有你（17:00－18:30） （2015年7月18號－2015年10月3號）

---

瓹窿瓹罅遊東京（18:30－19:00） （2015年7月18號－2015年10月3號） |
|  香港 無綫電視 高清翡翠台 星期日 13:15－15:40 2015年11月8號 暫停播映 2015年11月15號、12月6號 13:15－15:45 2016年1月10號起 13:15－15:30 2016年1月17號 13:15－16:00 |
| 中國夢之聲（第二季） （2015年7月5號－2015年9月27號） | 我是歌手（第三季） （2015年10月4號－2016年1月17號） | 2013中國好聲音2全國巡演香港站 （2016年1月24號－2016年1月31號） |

* **^** A. 7月11號開始，播出時間變做逢星期六22:00